Regla pa boto durante siman di Regata.
Previous Article Bunitesa i Balornan di Boneiru inkorpora den opheto di arte na Rotonde:
Next Article Gezaghebber Rijna a reuní ku Curoil
Kralendijk – Den e siman di 9 di òktober e siman di Regata ta kuminsá. Durante e siman aki e ‘Regatta Boat Party’ tambe lo tuma lugá.
Registrashon adelantá pa partisipashon ku un boto na e siman di Regata i/òf e ‘Regatta Boat Party’ ta posibel pa medio di un formulario ku ta optenibel serka e doño di pèrmit i organisadónan di aktividatnan di Regata i/òf ofisina di haf di Boneiru.
Ofisina di haf di Boneiru a formulá algun regla pa e siman di Regata i e ‘Regatta Boat Party’. Ta konsiderá ku tur partisipante na e siman di Regata i e ‘Regatta Boat Party’ ta tene nan mes estriktamente na e reglanan aki. Na momentu ku tin hende ku no ta kumpli ku e reglanan aki bou, outoridatnan di haf i otro outoridatnan kompetente lo aktua. Sanshonnan imponé lo kondusí na konfiskashon di e boto òf dunamentu di but.
E reglanan ku ta na vigor pa boto durante e siman di Regata i e ‘Regatta Boat Party’ ta:
1. Tur boto mester ta den poseshon di un lisensia bálido pa nabegá.
2. Ta prohibí pa e kapitan di un boto ku ta den haf pa motibu di kualke akto of fayo pone seguridat di tráfiko den haf na peliger. Bou di pone na peliger ta komprendé tambe kore boto bou di influensia di alkohòl òf droga manera ta deskribí den Lei di Opio 1960 BES.
3. Ta prohibí pa nabegá ku un boto (inkluso ‘jetski’ i ‘waterscooter’) riba òf den awa públiko dentro di un distansia di 200 m for di e liña di awa plat, ku eksepshon di ora ta sali for di kantu òf ta bai kantu.
4. Ora di salida i yegada manera menshoná den punto 3 ta pèrmití solamente pa nabegá ku un velosidat di maksimalmente 10 km pa ora. Òf tal velosidat di manera ku ta prevení molèster òf leshon na un otro, otronan òf tersera personanan.
5. Semper bai ta prohibí pa kore ‘jetski/waterscooter’ den zona di kosta (dentro di 200m) di No name Beach (na Klein Bonaire), Donkey Beach (pabou di èrpòrt) i dilanti di Kas di Regata.
6. Ta prohibí pa tira anker den Parke Marino (laman rònt di Boneiru i Klein Bonaire).
7. Ta prohibí pa tira opheto òf kualke tipo di supstansia den laman.
8. Ta prohibí pa tin aparato pa jag bou di awa (harpun) of otro arma den bo poseshon.